Abdulaziz bin Abdullah Al al-Syeikh

Abdulaziz bin Abdullah Al al-Syeikh () (lahir 30 November 1943) merupakan seorang ilmuwan Islam (ulama) yang merupakan Mufti Besar Arab Saudi sekarang. Beliau juga merupakan Ketua Majlis Ulama Kanan dan juga Yang Dipertua Presidensi Umum Penyelidikan Islam dan Kefatwaan Arab Saudi, yang merupakan salah satu jawatankuasa dalam Majlis tersebut.

Biografi 
Syeikh Abdulaziz Al al-Syeikh merupakan anggota keluarga Al al-Syeikh. Pada tahun 1969-70 beliau menyerlahkan kepimpinan beliau di Masjid Syeikh Muhammad bin Ibrahim di Dukhna, Riyadh. Pada tahun 1979 beliau dilantik menjadi Profesor Madya di Kolej Syariah Mekah, yang kini merupakan Universiti Umm al-Qura'.

Pada Jun 1999, Raja Fahd telah melantik beliau sebagai Mufti Besar Arab Saudi, menggantikan kekosongan setelah meninggalnya Syeikh Abdulaziz Bin Baz.

Muslim berpengaruh di dunia 
Syeikh Abdulaziz Al al-Syeikh telah tersenarai dalam kalangan 500 Muslim paling berpengaruh di dunia sejak tahun 2009. Pada tahun 2009 dan 2010, beliau berada di tangga ke-11 dalam senarai. Pada tahun 2011 dan 2013/2014, beliau berada di tangga ke-14. Pada tahun 2012 pula, beliau ditangga ke-18. Pada tahun 2014/2015 dan 2016, beliau berada di tangga ke-12. Pada tahun 2017, beliau berada di tangga 15. Pada tahun 2018, beliau di tangga ke-17. Pada tahun 2019, 2020 dan 2021, beliau berada di tangga ke-26.

Pandangan mengenai Revolusi Arab 2010-2012 

Bersempena Revolusi Arab 2010, selaku Mufti Besar, beliau telah mengeluarkan fatwa demonstrasi adalah haram dari sudut pandang hukum agama.

Beliau dan 18 orang anggota Majlis Ulama Kanan Arab Saudi telah menerbitkan fatwa pengharaman berdemonstrasi - terutama jika dilakukan di Arab Saudi. Hujah bagi fatwa tersebut ialah pemerintahan di Arab Saudi adalah berlandaskan al-Quran dan Sunnah, maka menjadi keperluan bagi umat Islam untuk patuh dan taat terhadap perkara yang selari dengan syarak. Perubahan boleh dicapai melalui nasihat, bukan dengan demonstrasi atau kaedah lain yang boleh menimbulkan perpecahan sesebuah negara bangsa.

Mengetuai organisasi fatwa 
Selaku Yang Dipertua Presidensi Umum Penyelidikan Islam dan Kefatwaan, Syeikh Abdulaziz sering menjadi jurucakap bagi keputusan-keputusan kontroversi dari Kerajaan. Beliau terkenal dengan pengaruhnya dalam menguatkuasakan pandangan berbeza dengan aliran tradisional Islam.

Pada tahun 2008, beliau secara terbuka mengkritik figura terkenal Islam yang menggalakkan orang Islam menyambut hari lahir dan ulang tahun, bahkan memberi penekanan hanya dua perayaan Aidilfitri dan Adiladha, serta hari Jumaat setiap minggu sahaja yang sahih untuk diraikan. Berikutan itu juga, beliau mengecam penularan drama televisyen Turki di dunia Arab dengan menekankan keperluan menghapuskan amalan yang mengganggu.

Beliau bersungguh-sunggh menentang amalan lelaki tua berkahwin dengan kanak-kanak perempuan yang terlalu muda, dengan menekankan ia tidak selari antara sikap kemanusiaan dan amalan Islam.

Lihat juga 

Presidensi Umum Hal Ehwal Masjid al-Haram dan Masjid Nabawi
 Ali Jum'ah
 Dr Abdulrahman Al-Sudais

Rujukan 

Mufti Besar Arab Saudi
Ulama Sunni
Orang Arab Saudi
Qari Arab Saudi